**Аслан Селмани** (албански: *Asllan Selmani*; Лојане, 10 јуни 1945

 - Скопје, 3 ноември 2011

) — македонски научник, демограф, универзитетски професор, пратеник во три мандати и поранешен министер за наука во третата македонска влада.

Животопис
---------

### Ран живот и образование

Селмани бил роден на 10 јуни 1945 година во кумановското село Лојане, во земјоделско-рударско семејство. Основното образование го завршил во селото Миратовац, кај Прешево, а средното училиште во Учителската школа „Зеф Луш Марку" во Скопје, во учебната 1963/64 година. Потоа се запишал на студии на Групата за географија при Природно-математички факултет во Скопје, кои успешно ги завршил во учебната 1968/69 година. Во 1976 година, ја одбранил магистерската работа под наслов: „*Географски аспекти на општествено-стопанските структури во општината Куманово*. Во 1982, на Географскиот фа­култет во Скопје, ја одбранил докторската дисертација под насловот „*Социо­гео­графските процеси и проблеми во општината Дебар, со посебен осврт на функцијата на централното место*".

### Наставна кариера

По дипломирањето, најнапред работел како професор по географија во гимназијата „Гоце Делчев" во Куманово, а потоа преминал во Гимназијата „Зеф Луш Марку" во Скопје, во која како професор по географија работел до 1978 година. Во 1979, Селмани е избран за професор на Педагошката академија „Св. Климент Охридски" во Скопје, по предметите општа географија, математичка географија и картографија. Во меѓувреме се запишал на постдипломски студии, на Отсекот за географија при Природно-математички факултет во Загреб. Во 1986 година, Селмани бил избран за доцент на Институтот за геог­рафија по предметот Заштита и унапредување на животната средина. Во 1995 година, Селмани бил избран за вонреден професор по предметите геоекологија и основи на географијата, додека во 2000 година бил избран за редовен професор на Институтот за географија при Природно-математичкиот факултет и на истата должност се наоѓал до смртта.

### Политичка кариера

Во 1990, на општите повеќепартиски избори во Македонија, е избран за пратеник во Собранието, а во два наврата (1992 и во 1996) бил избран за министер за наука во Владата на Македонија. На оваа должност останал сè до крајот на 1998, кога повторно е избран за пратеник, на која политичка функција бил до 2002 година. 

### Останати активности

Неговата општествена ангажираност се гледа и низ следните негови активности: потпретседател на СРВСРМ во периодот 1984-1990 г; член на Американскиот биографски институт во САД; член на претседателството на Македонското географско друштво, претседастел на еколошкото друштво "Еколевизја", со седиште во Скопје; член на Одборот на фондацијата за геополитички истражувања "Глигоров" во Скопје, претседател на Комисијата за спроведување државни испити по предметот географија и сл.

Награди и признанија
--------------------

За досегашната работа има добиено повеќе одликувања и награди, како: Наградата "Гоце Делчев", како општествено признание за особено значајни остварувања од интерес за Република Македонија во областа на науката, за трудот "Населението на Македонија", 2005 г.; плакета, по повод патрониот ден на Универзитетот "Св. Кирил и Матодиј", Скопје, за придонес во развојот и афирмацијата на Универзитетот, 2005 г.; плакета по повод одбележувањето на 50-годишнината на СРВСРМ, како признание за долгогодишната активност и за придонес во работата на организацијата, 2002 г.; плакетапо повод 50-годи-шнината на научна работа на Земјоделскиот факултет на Универзитетот "Св Кирил и Методиј", Скопје, во знак на признание и благодарност, за придонесот во развојот и работата на Факултетот, 1997 г.; плакета од Македонското географско друштво, по повод 56 години постоење, за долгогодишна и плодотворна работа во областа на географијата, 2005 г. Посебно признание добил по повод прифаќањето, паралелно со своите редовни задолженија, да ја следи и да ја разрешува еколошката проблематика во меѓународните контакти на министерско ниво на конференцијата во Луцерн и на конференмцијата на УНДП во Будимпешта, како и за востоставување тесна соработка со Движењето на екологистите на Македонија, заради разрешување на нагласените еколошки проблеми и нивното обелоденување во јавноста, 1993 г.; благодарница добил за меѓусебната соработка и непосредната помош, по повод педесетгодишнината од работата на Македонското географско друштво, 1999 г.; и благодарница за безрезервната помош во развојот на медицинската наука во Република Македонија, Медицински факултет, 1997, Скопје. Во 66-тата година од животот, губејќи ја борбата со ракот, починал во Скопје на 3 ноември 2011 година.

Поврзано
--------

* Благоја Маркоски
* Димитар Јаранов
* Јован Цвијиќ
* Ѓорче Петров
* Димитрија Чуповски
* Атанасие Урошевиќ
* Часлав Стојадиновиќ
* Јован Трифуноски
* Тодор Кондев
* Бранислав Русиќ
* Милош Павловиќ
* Гиго Милески
* Душан Манаковиќ
* Митко Панов (географ)
* Иван Несторовски
* Миливој Гашевски
* Јаким Синадиновски
* Станко Станковски
* Васил Граматниковски
* Александар Стојмилов
* Томе Андоновски
* Митко Поптрандовски
* Васа Даскаловски
* Милорад Стојановиќ
* Јордан Пенџерковски
* Љубе Миленковски

Наводи
------

1. ↑  Маркоски, Благоја (2019). *Македонската географска мисла по повод 70 години Македонско географско друштво*. Скопје: Македонско географско друштво. стр. 41-42. ISBN 978-608-65155-5-3. line feed character во `|title=` во положба 60 (help); `|access-date=` бара `|url=` (help)
2. ↑  „Почина Аслан Селмани поранешен пратеник на ПДП". Журнал. 3 октомври 2011. Архивирано од изворникот на 2016-03-04. Посетено на 2011-12-05.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Состав на Владата на Република Македонија (1994-1998) |
| --- |
|  |
| Премиер  | Бранко Црвенковски |  |
|  |
| Вицепремиери | Златка Поповска  **·**  Димитар Бузлевски  **·**  Насер Зибери |
|  |
| Ресорни министри | **Надворешни работи**: Стево Црвенковски \* Љубомир Фрчкоски \* Благој Ханџиски  **·**  **Одбрана**: Благој Ханџиски \* Лазар Китаноски  **·**  **Внатрешни работи**: Стево Црвенковски \* Љубомир Фрчкоски \* Благој Ханџиски  **·**  **Правда**: Владо Поповски \* Ѓорѓи Спасов  **·**  **Транспорт и врски**: Димитар Бузлевски \* Абдулменаф Беџети  **·**  **Финансии**: Јане Миљовски \* Таки Фити  **·**  **Развој**: Бекир Жута \* Абдименаф Незири  **·**  **Економија**: Ристо Иванов \* Бекир Жута \* Борис Рикаловски  **·**  **Урбанизам**: Јорго Шундовски \* Томе Тромбев  •  **Земјоделство**: Ефтим Анчев \* Никола Паракеов \* Киро Докузовски  **·**  **Труд и социјална политика**: Абдименаф Незири  **·**  **Образование**: Емилија Симоска \* Софија Тодорова  **·**  **Наука**: Софија Тодорова \* Аслан Селмани  **·**  **Култура**: Ешреф Алиу \* Слободан Унковски  **·**  **Здравство**: Илија Филипче \* Петар Илиовски |
|  |
| Министри без ресор | Сервет Авзиу  **·**  Сашко Стефков  **·**  Љубе Трпески  **·**  Мухамед Халили |
|  |
| **Претседател на Собранието на Република Македонија**: Стојан Андов \* Тито Петковски |

 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 58481402
* LCCN: n2005012915
* ISNI: 0000 0000 3631 8943
* SUDOC: 171200357

 |

 |